open-index/open-wikipedia-markdown huggingface dataset:
יוסי שושני

**יוסי שושני** (נולד ב-3 ביולי 1963) הוא כדורגלן עבר ישראלי. ששיחק בעמדת הקשר.

## קריירה
יוסי שושני גדל במחלקת הנוער של הפועל באר שבע ובמקביל הצטיין באליפות התיכונים של באר שבע. בשנת 1980 החל להתאמן עם קבוצת הבוגרים בליגה הלאומית. בעונת 1982–1983 הושאל לקבוצת מכבי יבנה ושיחק בה עונה אחת בליגה הלאומית. לאחר מכן חזר להפועל באר שבע ל-4 עונות ומאמנו נחום סטלמך שילב אותו בהרכב באופן קבוע.שושני הגיע עם באר שבע עד לגמר גביע המדינה 1984. בעונת 1987–1988 הושאל לקבוצת הפועל פתח תקווה, בה שותף ב-31 משחקים וכבש 6 שערים. לאחר מכן חזר להפועל באר שבע לחצי עונה ונרכש לצמיתות על ידי הפועל פתח תקווה, בה שיחק עד עונת 1991–1992. עם פתח תקווה סיים 3 פעמים במקום השני בליגה, זכה פעמיים ברציפות בגביע הטוטו והגיע פעמיים לגמר גביע המדינה, בפעם הראשונה הפסיד ובפעם השנייה זכה.

בעונת 1992–1993 הצטרף לקבוצת בני יהודה תל אביב, בה שיחק 13 משחקים. בעונת 1993–1994 הצטרף בקיץ לקבוצת מכבי תל אביב ושותף במשחק אחד בלבד בגביע האינטרטוטו מול סלביה פראג. שושני חזר להפועל פתח תקווה ושיחק 12 משחקים (שער אחד), בשליש העונה הצטרף לקבוצת מכבי עירוני אשדוד וסיים איתה במקום ה-12. בעונת 1994–1995 שיחק במכבי נתניה וירד עם קבוצתו לליגה הארצית במחזור האחרון. בעונת 1995–1996 שיחק עונה אחת בקבוצת מכבי פתח תקווה וסיים איתה במקום ה-6.

בעונת 1996–1997 הצטרף להפועל אשקלון מהליגה הארצית ובסיום העונה חגג איתה את ההעפלה ההיסטורית לליגה הלאומית. לאחר עונה אחת במכבי אחי נצרת, הכריז על פרישה ממשחק בגיל 35.

## לאחר הפרישה
לפרנסתו עובד שושני כמורה נהיגה ומתגורר ביישוב שערי תקווה. בעבר ניהל את בית הספר לכדורגל של הפועל פתח תקווה.

## קישורים חיצוניים

* יוסי שושני, באתר מוזיאון הפועל פתח תקווה
* יוסי שושני, באתר מוזיאון בני יהודה
* יוסי שושני מבקיע מול בית"ר תל אביב, בערוץ youtube
* יוסי שושני מבקיע במשחק העלייה של אשקלון, בדף הפייסבוק של אשקלון
* 

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני הפועל באר שבע
קטגוריה:כדורגלני מכבי יבנה
קטגוריה:כדורגלני הפועל פתח תקווה
קטגוריה:כדורגלני בני יהודה תל אביב
קטגוריה:כדורגלני מכבי תל אביב
קטגוריה:כדורגלני מכבי עירוני אשדוד
קטגוריה:כדורגלני מכבי נתניה
קטגוריה:כדורגלני מכבי פתח תקווה
קטגוריה:כדורגלני הפועל אשקלון
קטגוריה:באר שבע: כדורגלנים
קטגוריה:שערי תקווה: אישים
קטגוריה:ישראלים שנולדו ב-1963
צפרדע סוף מצויה

**צפרדע סוף מצויה** (שם מדעי: *Hyperolius viridiflavus*) היא מין של צפרדע קטנה שוכנת עצים ממשפחת ההיפרוליים החיה בטבע באפריקה הטרופית. היא מצויה בבורונדי, הרפובליקה הדמוקרטית של קונגו, אתיופיה, קניה, רואנדה, סודאן, טנזניה, אוגנדה וככל הנראה גם בצ'אד, הרפובליקה המרכז אפריקאית ובאריתריאה ובעיקר באגן הקונגו. הצפרדעים מצויות במגוון בתי גידול: יערות גשם, יערות נוספים, בריכות, סוואנות לחות, ביצות, נהרות ועוד.

## מאפיינים
צפרדע זו קטנה מאוד ואינה עולה על שלושה סנטימטרים. היא בעלת גפיים רזות וקצרות אך בעלות אחיזה חזקה. היא בעלת גוונים משתנים רבים, בעיקר בגווני חום כהה עד לבן ועליהם כתמים וטבעות רבות לאורך העור הרך. הצבעים יכולים להשתנות בין גוונים צהובים, ירוקים, שחורים, לבנים ואדמדמים ועליהם נקודות רבות גם הם בגוונים משתנים.

מאפיין חשוב אצל צפרדע זו הוא התנהגותה הדיכוגמית, בה הנקבות שניזונו וגדלו בהצלחה משנות את מינם לזכרים. דבר זה נגרם כאשר קבוצה גדולה של נקבות לא מוצאת זכרים פוריים לרבייה וכמה מהנקבות הגדולות נהפכות לזכרים. מאפיין זה נובע ממיני בעלי חיים היכולים להפוך מצד אחד (נקבה) לצד השני בשלב מסוים בחייהם, להבדיל מבעלי חיים הרמאפרודיטים סימולטנים, אשר מתפקדים בעת ובעונה אחת הן כזכרים והן כנקבות. עם זאת מאפיין זה נצפה רק פעם אחת בשבייה, ורק אצל מין זה בכל מחלקת הדו-חיים (ובכלל בקבוצת בעלי ארבע רגליים). המאפיין נפוץ יותר אצל יצורים פרימיטיביים יותר כמו דגים וחסרי חוליות.

## בתרבות
צפרדע זו הוזכרה בסרט "פארק היורה" כמין ממנו שובט DNA לצורך יצירת הדינוזאורים ובזכות המאפיין הדיכוגמי שלהם הפכו הדינוזאורים מנקבות לזכרים לצורכי הזדווגות בפארק. האזכור גרם לאנשים רבים להאמין שדו-חיים יכולים להפוך את מינם לעיתים קרובות.

## קישורים חיצוניים

## הערות שוליים

קטגוריה:בעלי חיים שתוארו ב-1841
קטגוריה:טקסונים שתוארו בידי גבריאל ביברון
קטגוריה:היפרוליים
קטגוריה:מרכז אפריקה: דו-חיים
אצ'לג

**אצ'לג** (בהונגרית: **Acsalag**) הוא כפר במחוז גיור-מושון-שופרון, שבצפון-מערב הונגריה. כמו כפרים רבים באירופה גם באצ'לג מספר התושבים נמצא בירידה. כך, בשנת 1990 חיו בכפר 560 תושבים, ובשנת 2019 רק 474 תושבים.

## יהודי אצ'לג
באצ'לג חיו יהודים בתקופות זמן שונות:

## קישורים חיצוניים

*  

## הערות שוליים

קטגוריה:הונגריה: כפרים
רולס-רויס פנטום 7

**רולס-רויס פנטום 7** (באנגלית: **Rolls-Royce Phantom VII**) היא מכונית סלון יוקרתית, מתוצרת יצרנית רכבי היוקרה הבריטית **[[רולס-רויס]]** אשר יוצרה בין השנים 2003–2017 בבריטניה.

הדגם זכה במספר תחרויות רכב בקטגוריית מכוניות פאר-על. נמכר בעיקר בארצות הברית, בנסיכויות המפרץ הפרסי ומעט פחות באירופה, בשנת 2017 הופסק הייצור.

## תצורות
* 4 דלתות – סלון, יוצר בין השנים 2003–2017.
* 2 דלתות – קופה, יוצר בין השנים 2008–2016.
* 2 דלתות –קבריולה, יוצר בין השנים 2016–2007.
* 4 דלתות – לימוזינה.

## מאפיינים
* יוצרו 10,327 יחידות.
* בדגם סלון – 4 דלתות, 2 הדלתות האחוריות "דלתות התאבדות" (ציר פתיחת הדלת מנוגד לציר תנועת הרכב).
* מנוע קדמי.
* מנוע בנזין.
* סוג הנעה: הנעה אחורית.
* קיבולת מכל דלק – 100 ליטר.
* תאוצה בין 0–100 קמ"ש היא 5.9 שניות (דגם סדאן, 4 דלתות).
* תאוצה בין 0–100 קמ"ש היא 5.8 שניות (דגם קופה, 2 דלתות).
* מחיר לדגם קופה בשנת 2006 – החל מ-375,492 אירו.
* מחיר לדגם קופה בשנת 2008 – החל מ-397,460 אירו.
* מחיר לדגם סדאן בשנת 2008 – החל מ-470,050 אירו.

## תמונות

קובץ:Rolls Royces Phantom (6390033831).jpg| "רולס-רויס פנטום 7"
קובץ:Streetcarl Rolls-Royces Drophead Ghost (6201031450).jpg| "רולס-רויס פנטום 7"
קובץ:2012-03-07 Motorshow Geneva 4504.JPG | "רולס-רויס פנטום 7"
קובץ:Rolls Royce Phantom (5773384387).jpg| "רולס-רויס פנטום 7"
קובץ:Rolls Royce Phantom 2015 (22719918248).jpg| "רולס-רויס פנטום 7" – מבט לתא הנהג ולוח מחוונים
קובץ:Phantom tail.jpg| "רולס-רויס פנטום 7"
קובץ:Manhattan, New York - USA (7223491582).jpg| "רולס-רויס פנטום 7" – לימוזינה
קובץ:Rolls-Royce Johnny English Phantom Coupe at the Frankfurt Motor Show IAA 2011 (6146337007).jpg | "רולס-רויס פנטום 7" – קופה
קובץ:Rolls Royce welcomes you.jpg| "רולס-רויס פנטום 7" – קופה
קובץ:2009 Rolls-Royce Phantom Drophead Coupé, rear left (blue).jpg| "רולס-רויס פנטום 7", שנת 2009 – קבריולה
קובץ:Rolls royce phantom drophead (2903602045).jpg| "רולס-רויס פנטום 7" – קבריולה
קובץ:Rolls-Royce Phantom-Drop-Head-Coupé Rear-view.JPG| "רולס-רויס פנטום 7" – קבריולה


## ראו גם
* רולס-רויס
* רולס-רויס פנטום 8

## קישורים חיצוניים

* 

## הערות שוליים

קטגוריה:מכוניות סלון
קטגוריה:מכוניות קבריולה
קטגוריה:מכוניות קופה
קטגוריה:לימוזינה
קטגוריה:דגמי מכוניות שהושקו ב-2003
פנטום 7
קטגוריה:מכוניות בריטיות
ברבץ'

**ברבץ**' (בהונגרית: **Barbacs**) הוא כפר במחוז גיור-מושון-שופרון, שבצפון-מערב הונגריה.

בברבץ' חיו עשרה יהודים בשנת 1880.

## קישורים חיצוניים

*  

## הערות שוליים

קטגוריה:הונגריה: כפרים
בשארקאן

**בשארקאן** (בהונגרית: **Bősárkány**) הוא כפר במחוז גיור-מושון-שופרון, שבצפון-מערב הונגריה.

## יהודי בשארקאן
בבשארקאן חיו יהודים בני משפחות וויס, שפיגל, כהן, דויטש ועוד בתקופות זמן שונות:

## קישורים חיצוניים

*  

## הערות שוליים

קטגוריה:הונגריה: כפרים
מגפת הקורונה במאלי

מגפת הקורונה התפרצה במאלי במרץ 2020.

## רקע
ב־12 בינואר 2020 אישר ארגון הבריאות העולמי (WHO) כי נגיף הקורונה הוא הגורם למחלת נשימה בעיר ווהאן, מחוז חוביי, סין.

יחס המתים במקרה של COVID-19 נמוך בהרבה מנגיף הסארס בשנת 2003 אך ההעברה גדולה משמעותית.

## ציר זמן
### מרץ 2020
ב־25 במרץ, אישרה מאלי את שני המקרים הראשונים שלה מהנגיף.
ב־26 במרץ נרשמו עוד שני מקרים חדשים. כדי להתמודד עם המגפה הכריז נשיא הרפובליקה של מאלי איברהים בובאכר קיטה על מצב חירום והכריז על עוצר משעה 21:00 עד 5:00 בבוקר.

ב-27 במרץ, אשרו עוד שבע מקרים של הנגיף מספר המקרים הכולל במאלי עלה ל-11 מקרים.

ב־28 במרץ, אישרו עוד שבעה מקרים חדשים, סך כול המקרים במאלי עלה ל-18.

ב־31 במרץ אשרו עוד 25 מקרים ו-2 מקרי מוות.

### אפריל 2020
נכון ל-24 באפריל 309 נדבקים, 77 הבריאו ו-21 מקרי מוות.

## אמצעי מניעה
ב-18 במרץ, הנשיא איברהים בובאכר קיטה השעה את הטיסות מהמדינות שנפגעו מהנגיף, סגר בתי ספר ואסר על התכנסויות ציבוריות גדולות. עם זאת, הבחירות המתוכננות בחודשים מרץ-אפריל, שכבר נדחו מספר פעמים עקב המצב הביטחוני הירוד במדינה, ימשיכו להתקיים כמתוכנן.

## קישורים חיצוניים

## הערות שוליים

מאלי
קטגוריה:מאלי: היסטוריה
מאלי
קטגוריה:אפריקה: בריאות ורפואה
עקל האשם

**עקל האשם** (בערבית: **عقل هاشم**; 1952 – 30 בינואר 2000) היה אלוף-משנה בצבא דרום לבנון ששירת תחת פיקודם של סעד חדאד ואחר כך אנטואן לאחד. האשם היה סגן מפקד צד"ל והוגדר כמספר 2 של הגנרל לאחד. הוא נולד בדבל שבלבנון, והיה דובר עברית וערבית שוטפת. הוא נהרג בשנת 2000 בהתנקשות באמצעות מטען צד שהטמין ארגון חזבאללה בפתח חוותו בדבל.

## שירותו בצד"ל
האשם היה סגנו של מפקד צד"ל, אנטואן לאחד, מפקד החטיבה המערבית, ומפקד המבצעים של צד"ל. פעמים רבות ניצל מניסיונות התנקשות של חזבאללה. בסופו של דבר נהרג ממטען שהונח מחוץ לחווה שלו בדבל. אפרים סנה האשים את סוריה בהתנקשות. את האשם החליף סגנו שריף קסיס.

אחד מלוחמי חזבאללה שהשתתף בהתנקשות היה ח'אלד באזי, שנהרג לאחר מכן בתקיפה אווירית של חיל האוויר במלחמת לבנון השנייה.

משפחתו של האשם ברחה לישראל, אך אשתו ושניים מילדיו חזרו ללבנון בשנת 2013.

## הערות שוליים

קטגוריה:קורבנות רציחות פוליטיות בלבנון
קטגוריה:מלחמת לבנון הראשונה
קטגוריה:צבא דרום לבנון
קטגוריה:אישים משתפי פעולה עם ישראל
קטגוריה:אנשי צבא לבנונים
קטגוריה:לבנונים שנולדו ב-1952
קטגוריה:לבנונים שנפטרו ב-2000
דיוקן עצמי ללא זקן

הצייר ההולנדי וינסנט ואן גוך מזרם הפוסט-אימפרסיוניזם צייר דיוקן עצמי באמצעות צבע שמן בספטמבר 1889. ייתכן כי זהו הדיוקן העצמי האחרון שנוצר על ידו.
## אודות היצירה
הדיוקן נוצר מיד לאחר שואן גוך התגלח. ההיסטוריון הלסקר סבר כי דיוקן זה נעשה בארל לאחר התקרית שבה ואן גוך חתך לעצמו את אוזן שמאל בעקבות מריבה עם ידידו הקרוב, פול גוגן. השניים גרו יחדיו באותו חדר במימונו של תיאו, אחיו של ואן גוך. הלסקר ביסס את טענתו בכך שבשתי דיוקנאות (F527 ו-F529) שבהן ואן גוך חבוש באוזנו הוא גם מגולח. הדיוקן העצמי ללא זקן מופיע בגרסה השלישית והקטנה ביותר של "חדר שינה בארל" שנמצאת במוזיאון ד'אורסה, פריז.

המוטיב המרכזי ביצירה הוא עיניו של ואן גוך. מבטו מביע עצב המשקף את הלך רוחו של הצייר. נדבך נוסף שנהוג לייחס לדיוקן הוא חוסר האונים בו הוא שרוי. החוסר בזקן, המאופיין עם ואן גוך, משווה לו מראה נערי המוסיף לתחושת חוסר האונים ולפגיעותו.

היסטוריונים חלוקים האם זהו הדיוקן העצמי האחרון שצייר ואן גוך או שמא דיוקן עצמי הוא האחרון שנוצר על ידו. הדיוקן ניתן לאמו של ואן גוך כמתנת יום הולדת.

הדיוקן הוא אחת מהיצירות היקרות ביותר שנמכרו אי פעם. הדיוקן נמכר ב-71.5 מיליון דולר בשנת 1998 בניו יורק סיטי. בזמנו, זו הייתה היצירה השלישית בשווייה הנמכרת ביותר בכל הזמנים (בהתאם לאינפלציה).

## קישורים חיצוניים

## הערות שוליים

קטגוריה:וינסנט ואן גוך: ציורים
קטגוריה:דיוקנאות עצמיים
קאסר דיווי

**קאסר דיווי** (בהינדי: **कसार देवी**, באנגלית: **Kasar Devi**) הוא כפר נמצא כ-10 ק"מ מהעיר אלמורה בהודו. הכפר ממוקם במחוז אלמורה שבתוך אוטראקהאנד.

קאסר דיווי פופולרי בקרב מטיילים ישראלים ומוגדר כחלק משביל החומוס. בכפר יש בית חב"ד שפעיל בעונת הטיולים.

## קישורים חיצוניים

* קאסר דיווי באתר הודו.

קטגוריה:אוטראקהאנד
קטגוריה:שביל החומוס בהודו
קטגוריה:הודו: יישובים
דר (הונגריה)

**דר** (בהונגרית: **Dör**) הוא כפר במחוז גיור-מושון-שופרון, שבצפון-מערב הונגריה.

## יהודי דר
בדר חיו יהודים כמו משפחת רוזנברג ועוד, בתקופות זמן שונות:

## קישורים חיצוניים

*  

## הערות שוליים

קטגוריה:הונגריה: כפרים
המשרד הפדרלי למאבק בשחיתות (אוסטריה)

**המשרד הפדרלי למאבק בשחיתות** (בגרמנית: **Bundesamt zur Korruptionsprävention und Korruptionsbekämpfung**), ידוע בקיצור כ-**BAK**, הוקם ב-1 בינואר 2010 במשרד הפנים, במקום Büro für Interne Angelegenheiten (הלשכה לענייני פנים) שאורגן מחדש. 

ה-BAK מאורגן במסגרת המינהל הכללי לביטחון הציבור (GDföS) והוא האחראי העיקרי למלחמה בשחיתות. יתרה מזאת, קיים שיתוף פעולה הדוק עם **Wirtschafts- und Korruptionsstaatsanwaltschaft** (פרקליט המדינה למאבק בפשעי צווארון לבן ושחיתות), הידוע בקיצור כ-**WKSta**. אלה כוללים שיתופי פעולה בינלאומיים של המשטרה, סיוע ושיתוף פעולה עם הגורמים המוסמכים של האיחוד האירופי ועם רשויות החקירה של מדינות האיחוד האירופי. בנוסף ישנו קשר בינו לבין ארגונים כמו OLAF, אינטרפול, יורופול וארגונים בינלאומיים דומים אחרים. 

BAK מעסיק כיום כ-120 עובדים.

## קישורים חיצוניים
*  

## הערות שוליים

קטגוריה:ארגוני מאבק בשחיתות
קטגוריה:אוסטריה: ארגונים
אגייד

**אגייד** (בהונגרית: **Egyed**) הוא כפר במחוז גיור-מושון-שופרון, שבצפון-מערב הונגריה. כמו כפרים רבים באירופה גם באגייד מספר התושבים נמצא בירידה. כך, בשנת 1990 חיו בכפר 657 תושבים, ובשנת 2019 רק 488 תושבים.

## יהודי אגייד
באגייד חיו יהודים בתקופות זמן שונות:

## קישורים חיצוניים

*  

## הערות שוליים

קטגוריה:הונגריה: כפרים
ריצ'רד קונגרייב

**ריצ'רד קונגרייב** (**Richard Congreve**; 1818–1899) היה פילוסוף אנגלי, מהדמויות המובילות בפרשנות הדתית, במיוחד בזרם הפוזיטיביזם של אוגוסט קונט. בתפקיד זה ייסד את האגודה הפוזיטיביסטית בלונדון בשנת 1867 שפעלה עד 1974. הוא כתב גם בנושאים פוליטיים.

## חיים וחינוך
הוא נולד בליימינגטון הייסטינגס, ורוויקשייר, ב-4 בספטמבר 1818. הוא התחנך ברוגבי, ובאוניברסיטת אוקספורד, שם זכה במלגה במכללת ואדהאם. קיבל ב-23 בפברואר 1837 תואר ראשון, והמשיך לתואר שני בשנת 1843. הוא היה נשיא "אוקספורד יוניון" בשנת 1841.
ממוזער|המצבה של ריצ'רד קונגרייב, בבית הקברות ברוקווד
באוקספורד הוא היה תלמיד של ד"ר תומאס ארנולד, שהיה מלומד רחב אופקים בדעותיו התאולוגיות. לאור הצטיינותו בלימודים, הגיע באופן טבעי למינוי אקדמי במכללה. הוא היה מרצה בבית הספר ברוגבי בין השנים 1845–1848. הוא התגורר כמנחה שם בעשר השנים הבאות. השפעתו על תלמידיו הייתה עצומה ויחודית, מוסרית ואינטלקטואלית.

נקודת המפנה בחייו של קונגרייב הייתה בעת ביקורו בפריז זמן קצר לאחר המהפכה הצרפתית ב-1848. הוא פגש שם את ז'ול ברתלמי-סן-הילייר ואוגוסט קונט שהשפעתו נשארה איתו כל חייו. הוא אימץ לחלוטין את הגישה הפוזיטיביסטית, כולל הכת הדתית. הוא התפטר ממשרתו (1855), עזב את אוקספורד, וזמן קצר אחר כך ייסד את הקהילה הפוזיטיביסטית בלונדון.

קונגרייב למד רפואה, ובשנת 1866 התקבל כחבר בקולג' המלכותי לרפואה. בימיה הראשונים של התנועה הפוזיטיביסטית הוא לקח את החלק העיקרי בהרחבת התעמולה בלונדון, ובמשך פעל כמה שנים בהרמוניה עם פרדריק הריסון ועם פוזיטיביסטים מובילים אחרים.

עם זאת, בשנת 1878 הוציא מאמר בו הוא תבע לעצמו סמכות רעיונית שאינה תלויה בפייר לאפייט  התומך הראשי של אוגוסט קונט, וכזה ביקש שיכירו בו כראש הקהילה הפוזיטיביסטית. כמה פוזיטיביסטים הצטרפו אליו. אחרים, בהם פרדריק הריסון, אדוארד ספנסר ביסלי, וג'יימס קוטר מוריסון, נותרו בקשר עם לאפייט, ופתחו את "ניוטון הול", פטר ליין, לונדון, כמקום המפגש שלהם.

למרות בריאותו הכושלת, הוא שמר על דעותיו הבלתי אופנתיות והמשיך בתפקודו עד מותו בהמפסטד ב-5 ביולי 1899. הוא נקבר בבית העלמין ברוקווד.

## משפחה
בשנת 1856 התחתן עם מרי, בתו של ג'יי ברי מוורוויק.

## רשימת פרסומים

* The Politics of Aristotle: with English Notes, London, 1855; 2nd edit. 1874.
* The Roman Empire of the West: Four Lectures delivered at the Philosophical Institution, Edinburgh, London, 1855.
* Gibraltar; or, the Foreign Policy of England, London, 1857, (a plea for the surrender of the Rock).
* India, London, 1857 (a plea for the abandonment of the British Raj).
* The Catechism of the Positive Religion. Translated from the French of Auguste Comte, London, 1858; 2nd edit. 1883; 3rd edit. 1891.
* A Letter on the Strike, London, 1859
* Italy and the Western Powers, and Elizabeth of England, London, 1862.
* Mr. Broadhead and the Anonymous Press, London, 1867. On William Broadhead.
* Essays, Political, Social, and Religious, London, 1874; 2nd ser. 1892.
* Human Catholicism, London, 1876.


## קישורים חיצוניים

* 

## הערות שוליים

קטגוריה:פילוסופים בריטים
קטגוריה:בריטים שנולדו ב-1818
קטגוריה:בריטים שנפטרו ב-1899
OLAF

**המשרד האירופי למניעת הונאה** (המשרד האירופי למניעת הונאה, הידוע בכינויו **OLAF**, מתוך השם בצרפתית: **Office européen de lutte antifraude**) הוא גוף הממונה מטעם האיחוד האירופי (EU) לשמירה על האינטרסים הכספיים של האיחוד. הוא נוסד ב-28 באפריל 1999, תחת החלטת הנציבות האירופית 1999/352.
## משימות
* להילחם בהונאה הנוגעת לתקציב האיחוד האירופי.
* לחקור שחיתות על ידי עובדי מוסדות האיחוד.
* פיתוח חקיקה ומדיניות בנושא הונאה.
## מעמד
OLAF הוא משרד עצמאי המנהל חקירות פנימיות וחיצוניות, מרכז את פעילותם של שותפיה למניעת הונאה במדינות החברות במאבק נגד הונאה.

OLAF מספקת למדינות החברות באיחוד האירופי את התמיכה והידע הטכני הדרוש כדי לעזור להם בפעילות נגד הונאות ותורם לעיצוב האסטרטגיה למניעת הונאה של האיחוד האירופי ומיישם את היוזמות הנחוצות לחיזוק החקיקה בנושא.

OLAF מבצעת חקירות מינהליות. אין לה סמכויות שיפוטיות לחייב את רשויות אכיפת החוק הלאומיות לפעול על פי המלצות המעקב שלה.

ל-OLAF מעמד היברידי. מצד אחד מדובר במחלקה כללית של הנציבות האירופית, באחריות סגן נשיא הנציבות, האחראי על תקצוב ומשאבי אנוש. מצד שני, היא בלתי תלויה בפעילות החקירה שלה.

OLAF מעסיקה כ-420 עובדים המהווים מומחים למשטרה, מכס ומשפטים ממדינות החברות באיחוד 
## היסטוריה
OLAF נוצר בשנת 1999. בעקבות האירועים שהביאו להתפטרות ועדת סנטר, קודמה UCLAF (**Unité de coordination de lutte anti-Fraude**) הוחלף בגוף חדש נגד הונאה (OLAF) בעל סמכויות חזקות יותר. אלה כללו גם משימות חקירות במוסדות האיחוד האירופי.

וויל איטאלה (Ville Itälä) מונה למנכ"ל OLAF על ידי הנציבות האירופית, לאחר התייעצות עם הפרלמנט האירופי והמועצה ונכנס לתפקידו ב-1 באוגוסט 2018.
## ראו גם
* בית המשפט האירופי לביקורת

## קישורים חיצוניים

* 

## הערות שוליים

קטגוריה:האיחוד האירופי
קטגוריה:ארגוני מאבק בשחיתות
מדינות ושושלות יהודיות

זוהי רשימה של ישויות מדיניות לאורך ההיסטוריה, בהן היהדות הוכרה כדת הרשמית.

## בארץ ישראל
* שנים עשר שבטי ישראל
* ממלכת ישראל המאוחדת (1047 לפנה"ס – 930 לפנה"ס)
* ממלכת ישראל (930 לפנה"ס – 722 לפנה"ס)
* ממלכת יהודה (930 לפנה"ס – 586 לפנה"ס)
* יהודה תחת חסות האימפריה הנו-בבלית – כולל את תקופת יהודה הוסאלית של בבל והעצמאית למחצה עד המרידה וחורבן הבית(604 – 586 לפנה"ס), ותקופה המחוז האוטונומיה בזמן גדליהו בן אחיקם (586 – 582 לפנה"ס).
* תקופה קצרה של חידוש עצמאות בידי ישמעאל בן נתניה לאחר שרצח את גדליה בן אחיקם בסיוע בני עמון (582 לפנה"ס).
* פחוות יהודה האוטונומית תחת האימפריה הפרסית
* ממלכת החשמונאים (140 לפנה"ס – 37 לפנה"ס) (עצמאית 110 לפנה"ס – 63 לפנה"ס)
* בית הורדוס (47 לפנה"ס – 100 לספירה)
* מדינת ישראל (1948 – הווה)

## ב[[גלות (יהדות)|גולה]]
### אירופה
* ממלכת הכוזרים (740 – 969) לספירה (מדינה טורקית נוודית למחצה בקווקז שנראה שהאליטה המלכותית השלטת בה התגיירה, אם כי המידה שבה היא אומצה על ידי פשוטי העם שנויה במחלוקת רבה)
* מדינת הוואסל היהודית הצרפתית מימי הביניים, 768–900 לספירה (לכאורה הוקמה במהלך *הרקונקיסטה*; נדונה ב מאת ארתור ג'יי צוקרמן)
* ברוטאחי, מדיניות טורקית של תחילת המאה ה-13 שעל יהדותה אפשר להתווכח; אולי מדינת שרידים כוזרים או מדינת פיצול יהודית מהקונפדרציה קומאן-קיפצ'ק

### המזרח התיכון
* שליטת חנילאי וחסינאי באזור נהרדעא (18 – 33)
* ממלכת מר זוטרא במחוזא (495 – 502)
* חמיר (390 – 535)
* "ממלכת חבור" (המאה ה-16) המתוכננת של דוד הראובני, שייתכן וכלל לא הייתה קיימת

### אפריקה
* ממלכת הגדעונים
* כאהינה, מלכה לוחמת ברברית (695 – 700)
* ממלכת יהודית המלכה באתיופיה

### אסיה
* המחוז היהודי האוטונומי (1934 – הווה), סובייקט ברוסיה. נרשם בחוקה (סעיף 22) כ"מחוז יהודי עצמאי". עם זאת, לפי תוצאות מפקד אוכלוסין משנת 2010 מספר היהודים היה פחות מ-1% מאוכלוסיית המחוז כולו.

## הערות שוליים

קטגוריה:יהדות
קטגוריה:מדינות לשעבר
ז'אן דה דונואה

**ז'אן מאורליאן, רוזן דונואה** (; 23 בנובמבר 1402 - 24 בנובמבר 1468) הידוע בתור "ז'אן דה דונואה", היה בן אצולה ומצביא צרפתי. הוא היה בנו הלא חוקי של לואי הראשון, דוכס אורליאן - בנו של שארל החמישי, מלך צרפת, וכונה לפיכך "הממזר מאורליאן" (בצרפתית: bâtard d'Orléans). הוא התפרסם בעיקר במהלך מלחמת מאה השנים, אשר בה לחם במספר קרבות חשובים לצדה של ז'אן ד'ארק. ב-1439 הוא מונה בידי אחיו שארל הראשון, דוכס אורליאן לרוזן דונואה. בהמשך הוא מונה גם לרוזן לונגוויל בידי שארל השביעי, מלך צרפת.

## ביוגרפיה
ז'אן נולד ב-23 בנובמבר 1402, כבנו הלא-חוקי של לואי הראשון, דוכס אורליאן - בנו של שארל החמישי, מלך צרפת מפילגשו מרגרט ד'אנגיאן. בשנת 1407 נרצח לואי. שמונה שנים לאחר מכן, אחיו למחצה, שארל הראשון, דוכס אורליאן נפל בשבי בקרב אז'נקור ונותר בשבי האנגלי במשך עשרים וחמש שנים. בשל כך, ז'אן נותר הזכר היחיד מבית אורליאן והפך למנהיג הבית למרות מעמדו כממזר.

במהלך מלחמת האזרחים בצרפת בתקופת שארל השישי, תמך ז'אן בסיעת ארמניאק וב-1418 נפל בשבי הבורגונדים. הוא שוחרר שנתיים לאחר מכן, והצטרף לצבא הצרפתי כחלק מהכוח שבפיקוד הדופין שארל ולחם במלחמת מאה השנים. הוא הגן על אורליאן במהלך המצור על אורליאן, ובעזרתה של ז'אן ד'ארק גרש את האנגלים מהעיר. לאחר מכן הוא לחם ביחד עם ז'אן ד'ארק במערכת הלואר והשתתף בהכתרתו של הדופין שארל כשארל השביעי, מלך צרפת.

ב-1436 הוא השתתף בלכידת פריז וב-1439 העניק לו שארל הראשון, דוכס אורליאן את התואר רוזן דונואה שארל השביעי מינה אותו לרוזן לונגוויל. בשלבים האחרונים של מלחמת מאה השנים הוא השתתף בכיבוש גואן ונורמנדי. ב-1440 הוא השתתף במרד הפרגואריה נגד שארל השביעי, וב-1465 הפך למנהיג הברית למען הציבור אשר התנגדה לשלטונו הריכוזי של לואי האחד עשר, מלך צרפת. בשני המקרים, הוא התפייס בסופו של דבר עם המלך. הוא נפטר ב-24 בנובמבר 1468.

## קישורים חיצוניים

* Jean de Dunois biography at xenophongroup.com
*Jean de Dunois biography at jean-claude.colrat.pagesperso-orange.fr
*Book of Hours, Use of Rome ('The Dunois Hours') (BL Yates Thompson 3
* 

קטגוריה:אצולה צרפתית
קטגוריה:אנשי צבא צרפתים
קטגוריה:מלחמת מאה השנים
אופל פטנט מוטור ווגן לוטסמן

**אופל פטנט מוטור ווגן לוטסמן** (בגרמנית : **Opel Patentmotorwagen System Lutzmann**) היא המכונית הראשונה מתוצרת יצרן הרכב הגרמני **[[אופל (יצרן רכב)|אופל]]** (בגרמנית: **Opel Automobile GmbH**), אשר יוצרה בין השנים 1902–1899

סגנון גוף דגם "אופל פטנט מוטור ווגן לוטסמן" הוגדר "Vis-à-vis" .

## "אופל פטנט מוטור ווגן לוטסמן"

* יוצרו 65 יחידות
* 2 נוסעים + 1 נוסע ממול (או 2 ילדים)
* מנוע בעירה פנימית שפותח על ידי ניקולאוס אוטו
* מנוע בנזין - 1.5 ליטר
* מנוע אחורי
* גלגלים לא סימטריים, קוטר הגלגלים האחוריים גדול בהרבה מהגלגלים הקדמיים

## תמונות

קובץ: Opel Patentmotorwagen 5.jpg | "אופל פטנט מוטור ווגן לוטסמן"
קובץ:Opel Patentmotorwagen 1.JPG | "אופל פטנט מוטור ווגן לוטסמן"
קובץ:OpelLutzmann.jpg | "אופל פטנט מוטור ווגן לוטסמן"
קובץ:Opel Patentmotorwagen 11.jpg | "אופל פטנט מוטור ווגן לוטסמן" - מבט לתמסורת "שרשרת"
קובץ:Opel Patentmotorwagen 9.jpg | "אופל פטנט מוטור ווגן לוטסמן" - מבט למנוע האחורי



קובץ: Opel Motorwagen Werbung 1899.jpg | "אופל פטנט מוטור ווגן לוטסמן", שנת 1899


## ראו גם
* אופל 4/8 PS
## קישורים חיצוניים

* 
* אופל, האתר הבינלאומי

## הערות שוליים

קטגוריה:דגמי מכוניות שהושקו ב-1899
פטנט מוטור ווגן לוטסמן
קטגוריה:כלי רכב גרמניים
קטגוריה:מכוניות מנוע אחורי
שירות הביון הלאומי (קוריאה הדרומית)

200px|ממוזער|סמל קודם
**שירות הביון הלאומי** (בקוריאנית: **대한민국국가정보원**; באנגלית: **National Intelligence Service  (NIS)**) היא סוכנות הביון הממשלתית של קוריאה הדרומית.

הסוכנות הוקמה רשמית בשנת 1961 כ**סוכנות הביון המרכזית של קוריאה** (****), בתקופת שלטונה של המועצה העליונה הצבאית של הנשיא פאק צ'ונג-הי, שהחליפה את רפובליקת קוריאה השנייה. תפקידיה המקוריים של הסוכנות היו לפקח ולתאם הן פעילויות מודיעין בינלאומיות והן חקירה פלילית של כל סוכנויות הביון הממשלתיות, כולל אלה של הצבא. סמכויותיה הרחבות של הסוכנות אפשרו לה להתערב באופן פעיל בפוליטיקה. למרות מחלוקות רבות היא נחשבת לאחת מסוכנויות הביון המובחרות ביותר ביבשת אסיה, ואנשיה עוברים שנים של אימונים ובדיקות לפני שהם הופכים רשמית לסוכנים ומקבלים את המשימה הראשונה שלהם.

הסוכנות קיבלה את השם ה**סוכנות לתכנון ביטחון לאומי** () בשנת 1981, כחלק מסדרת רפורמות שהונהגה על ידי הרפובליקה החמישית של קוריאה תחת הנשיא צ'ון דו-הוואן. הסוכנות מכונה בשם  "אנגיבו" בדרום קוריאה. מלבד הניסיון לרכוש מודיעין על קוריאה הצפונית ולדכא פעילים דרום קוריאנים, הסוכנות מעורבת רבות בפעילויות מחוץ לתחום הסמכות שלה, כולל פוליטיקה פנימית ואף קידום אולימפיאדת הקיץ בשנת 1988 בסיאול.

בשנת 1999 הסוכנות קיבלה את שמה הנוכחי. כניסת הדמוקרטיה לרפובליקה השישית של קוריאה הביאו להסרת רבים מהתפקידים והסמכויות שלה, בתגובה לביקורות פומביות על התעללות בעבר.

## קישורים חיצוניים
*  

* מסמכי הארגון, על יכולות צבאיות וכלכליות של צפון קוריאה, שנת 1999)
* סוכנות "הריגול" של דרום קוריאה - ANSP ("KCIA"), אוסף מאמרים (בעיקר ביקורתיים) על פעילות הסוכנות
* ג'ון לארקין, "בית הניקיון: סוכנות הריגול החשאית של דרום קוריאה עוברת שיפוץ, אך האם היא עדיין תוכל לתפוס מרגלעם מצפון קוריאה?" - ''Time'' Asia, דיווח מ-9 ביוני 2003
* ''סקנדל קוריאני, או סקנדל אמריקני?'' תסקיר המכון לחקר המדיניות ביפן

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ארגוני ביון
קטגוריה:קוריאה הדרומית: צבא וביטחון
פסטיבל הקולנוע של ניו יורק

**פסטיבל הקולנוע של ניו יורק** (באנגלית: **New York Film Festival**, בראשי תיבות: **NYFF**) הוא פסטיבל קולנוע שנתי המתקיים בכל סתיו בעיר ניו יורק, המוצג על ידי אגודת הקולנוע של מרכז לינקולן (**FSLC**). הפסטיבל נוסד בשנת 1963 על ידי ריצ'רד רוד ועמוס פוגל בתמיכת נשיא מרכז לינקולן ויליאם שומאן, והוא אחד מפסטיבלי הקולנוע הוותיקים והיוקרתיים ביותר בארצות הברית. הפסטיבל הלא תחרותי מתרכז בכ-20–30 סרטים עלילתיים בדרך כלל, עם הפרדה לקולנוע ניסיוני ולרטרוספקטיבות, ולאחרונה גם קטעי תיעוד וטרנס-מדיה. תוכן הפסטיבל נקבע בידי ועדת בחירה מתחלפת, בראשות מנהל פסטיבל הקולנוע שח ניו יורק, עם חברי ועדה רבים הממשיכים משנה לשנה. ועדות ואנשים נפרדים מתכננים את קטעי הסרט הקצר, סרטי הניסוי והטרנס-מדיה.

קנט ג'ונס היה מנהל הפסטיבל משנת 2013 עד 2019, ומחליפו עדיין לא נבחר. החל משנת 2018 ועדת הבחירה הראשית כללה את ג'ונס (יו"ר); דניס לים, מנהל התוכן של FSLC; ופירנצה אלמוזיני, מנהלת תוכן שותפה ב-FSLC. 

פסטיבל הסרטים ה-57 נערך בין 27 בספטמבר ל-13 באוקטובר 2019.

## קישורים חיצוניים

* 
* הפסטיבל באתר אגודת הקולנוע של מרכז לינקולן
* "New York Film Festival collected news and commentary באתר הניו יורק טיימס
* 

## הערות שוליים

קטגוריה:ארצות הברית: פסטיבלי קולנוע
קטגוריה:ניו יורק: פסטיבלים
Boyfriend (שיר של סלינה גומז)

**Boyfriend** (בעברית: **בן זוג**) הוא סינגל שהוקלט על ידי הזמרת-יוצרת האמריקאית סלינה גומז, מתוך מהדורת הדלוקס של אלבום האולפן השלישי שלה, . השיר יצא לאור ב-9 באפריל 2020, כסינגל הרביעי מתוך האלבום, על ידי חברת התקליטים אינטרסקופ רקורדס.

השיר הגיע למקום הראשון במצעד השירים שבניו זילנד.

## רקע וכתיבה
השיר נכתב על ידי סלינה גומז, ג'וליה מייקלס, ג'סטין טרנטר, ג'ון ווינר וסם הומאי והופק על ידי דה רום-מייטס. ב-10 בינואר 2020, יצא אלבום האולפן השלישי של גומז, Rare. בהמשך, הוציאה מהדורת דלוקס בה נכלל השיר עצמו, הלהיט "Feel Me" ושירים נוספים.

גומז חשפה לראשונה את "Boyfriend" ב-Tonight Show בהנחיית ג'ימי פאלון ב-14 בינואר 2020, ואמרה שזה אחד מהשירים שלא פורסמו קודם לכן.

## וידאו קליפ
הווידאו קליפ המלא שיצא עבור השיר הועלה לערוץ היוטיוב של סלינה גומז בשידור חי ב-10 באפריל 2020, יום לאחר צאתו כסינגל. בתחילת הקליפ, ניתן לראות את גומז כשהיא נוסעת ברכב שלה, למקום מסוים. בהמשך, מתגלה כי באותו המקום מתקיימים משחקי פוקר.

נכון ליולי 2021, מונה הצפיות של הקליפ עומד על למעלה מ-65 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי סלינה גומז
קטגוריה:שירים באנגלית
קטגוריה:שירים שנכתבו על ידי ג'וליה מייקלס
קטגוריה:שירים שנכתבו על ידי ג'סטין טרנטר
קטגוריה:שירים שנכתבו על ידי סלינה גומז
ספיה (צבע)

**סֶפְּיָה** (**Sepia**) הוא צבע חום-אדמדם הקרוי על שם הפיגמנט החום העשיר שמקורו בשק הדיו  של הדיונון.

המילה *sepia* היא הצורה הלטינית של המילה היוונית לדיונון: σηπία, *sēpía*.
בעולם הצילום משמש תהליך כימי ליצירת הדפס בצבעי ספיה כאפקט המדמה צילומים ישנים בגוון חום, וכן ככינוי לגוון חום בהדפסת צילומים. תוכנות עריכת תמונות מודרניות במחשב ובטלפון סלולרי מייצרות את האפקט בצורה דיגיטלית באמצעות פילטר.
[260px|ממוזער|שמאל|דוגמה לתמונה (מעובדת) בגווני ספיה: [בית המדפיס הממשלתי בתקופת המנדט. התמונה המקורית צולמה בגווני שחור-לבן וניתן לראותה בלחיצה על התמונה.]]
## באמנות החזותית
[ממוזער|250x250 פיקסלים| דיו ספיה המשמש לכתיבה, רישום וכביסה צבעונית של [לאונרדו דה וינצ'י]]
[ממוזער|200 פיקסלים|צילום בגווני ספיה של [חנוכייה|חנוכיית הגאולה והשלום ברחובות]]

דיו ספיה שימש בדרך כלל כדיו לכתיבה בתרבות הצ'כית-רומית. הדיו נשאר בשימוש נפוץ עד המאה ה-19. גריזיי היא טכניקת ציור שפותחה במאה ה-14, שבה ציור מופיע אך ורק בגוונים של אפור, ספיה או ירוק כהה. ברבע האחרון של המאה ה-18 פיתח פרופ' יעקב זיידלמן מדרזדן תהליך לחילוץ וייצור צורה מרוכזת יותר של צבעי ספיה לשימוש בצבעי מים ושמן.

גוון ספיה  הוא תהליך כימי המשמש בצילום המשנה את מראה ההדפסים בשחור לבן לחום. לעיתים קרובות משויך הצבע לצילומים עתיקים שצבעיהם המקוריים דהו עם הזמן. מרבית התוכנות הגרפיות לתצלומים ומצלמות דיגיטליות רבות כוללות פילטר גיוון ספיה כדי לחקות את המראה של הדפסים בעלי גוון ספיה.

## שימושים אחרים
בארצות הברית, בשנות הארבעים של המאה העשרים, מוזיקה המיועדת לקהלים אפרו-אמריקאים נקראה בדרך כלל מוזיקת ספיה או מוזיקה שחורה עד להתפתחות השם רית'ם אנד בלוז, המקובל כיום.

בין השנים 1947 עד 1983 התפרסם מגזין המיועד לקהל האפרו-אמריקאי בשם Sepia (אף על פי שהשם *Sepia* הוחל רק לאחר שינוי בעלות בשנת 1953).

הבמאי הרוסי עטור השבחים אנדריי טרקובסקי השתמש בטון ספיה בסרט המדע הבדיוני שלו "סטאלקר" משנת 1979, כדי להבחין חזותית בין סצנות שהוצבו באזור האסור לבין העולם האמיתי, המוצג בדרך כלל בשחור לבן.

## ראו גם
* צבע
* שחור-לבן

## קישורים חיצוניים

## הערות שוליים

קטגוריה:פיגמנטים
קטגוריה:צבעים
נופל וקם (שיר)

**נופל וקם** הוא סינגל של להקת ההיפ-הופ הישראלית שב"ק ס'. השיר יצא לאור בשנת 2000, כחלק מהאלבומה השלישי של שב"ק ס', "כנען 2000", על ידי חברת התקליטים NMC.

## רקע
השיר נכתב והולחן על ידי חברי הלהקה והופק בידי הגיטריסט פילוני, שגם מנגן סולו גיטרה קלאסית בשיר.

השיר מורכב משלושה בתים, ביניהם פזמון חוזר וגשר  ומתאפיין במקצב שירה המשלב היפ-הופ, פאנק ורגאיי. השיר עוסק בקשיים בהם נתקל אדם ובאתגרים המוצבים מולו במהלך הגשמת חזונו. פתיחת השיר מזכירה את המשפט "", הנאמר בהתייחסות להגדה של פסח.

כמו כן, הבית השני בשיר מתאר השוואה של מסעו האישי למסע בני ישראל במדבר לאחר צאתם ממצרים, כמסופר ב.

על שם השיר, נקרא הסרט "נופל וקם - סיפורה של שב"ק ס'", המתעד את הפקת האלבום "כנען 2000".

## הצלחה
השיר שהה במצעד השבועי של רשת ג' כעשרה שבועות, תוך שהגיע בשיאו למקום השני. במצעד השנתי של התחנה, דורג השיר במקום ה-21. במצעד השנתי של תחנת הרדיו גלי צה"ל, דורג השיר במקום ה-17. כמו כן, זכה השיר במקום ה-69 במצעד "פסקול העשור" שנערך על ידי ערוץ 24 ו-mako.

נכון לאפריל 2020, עומד הקליפ של השיר על כחצי מיליון צפיות באתר שיתוף הווידאו "YouTube", ו-300 אלף השמעות ברשת הזרמת המדיה "Spotify".

## קישורים חיצוניים

* לדף השיר באתר הספרייה הלאומית

## הערות שוליים

קטגוריה:שירי היפ הופ בעברית
קטגוריה:שירים בעברית
קטגוריה:שירי שב"ק ס'
קטגוריה:סינגלים בהוצאת NMC יונייטד אנטרטיינמנט
לשכת הביון הכללית (קוריאה הצפונית)

**לשכת הביון הכללית** (בקוריאנית: **朝鮮 人民 軍 偵察 総 局**) היא סוכנות מודיעין בקוריאה הצפונית המנהלת עבור הצבא את הפעילות החשאית. לרוב הפעילות יש דגש ספציפי על יפן, דרום קוריאה וארצות הברית. היא הוקמה בשנת 2009.

הסוכנות מהווה היורשת הישיריה של לשכת הביון של מחלקת המטה הכללי (שהיה אחראי למספר פרשיות ריגול כמו חדירת הצוללת הצפון קוריאנית לחוף גאנגנונג ב-1996). בנוסף הועברו שתי לשכות לשעבר של הוועד המרכזי של מפלגת הפועלים של קוריאה ללשכת הביון הכללית, כלומר מחלקת החקירות והמודיעין החיצוני, המכונה גם אגף 35 ומחלקת המבצעים, שהייתה אחראית על חטיפת אזרחים זרים במהלך המלחמה הקרה.

ידוע שבראשה עמד קים יונג-צ'ול בפעם אחת כראש הלשכה הראשון.

הלשכה נחשבת כגוף המבצעים והמודיעין העיקרי של קוריאה הצפונית. אף על פי שמשימותיו המקוריות התמקדו במבצעים חשאיים כמו פשיטות קומנדו, הסתננות ושיבושים, מאז ועד היום הלשכה הגיעה לשליטה ברוב יכולות הסייבר, בעיקר באמצעות אגף 121 או ממשיכה המשוער, לשכת ההדרכה בלוחמת סייבר.

היסודות לפעולות הסייבר הצפון קוריאניות נבנו בשנות התשעים, לאחר שמדעני המחשבים בצפון קוריאה חזרו מנסיעות מחו"ל והציעו להשתמש באינטרנט כאמצעי לרגל אחר אויבים ולתקוף יריבות צבאיות כמו ארצות הברית ודרום קוריאה. בהמשך, סטודנטים נשלחו לסין כדי להשתתף בתוכניות מדעי המחשב המובילות.

יחידת לוחמת הסייבר הועלתה לעדיפות עליונה בשנת 2003 בעקבות פלישת ארצות הברית לעיראק.

הלשכה הוקמה בשנת 2009 כדי לאחד סוכנויות מודיעין ופעולות מיוחדות שונות של ממשלת צפון קוריאה, כלומר היחידות שהוטלו בעבר על "לוחמה פוליטית, מודיעין זר, תעמולה, חתרנות, חטיפה, פעולות מיוחדות והתנקשויות" מוזגו לכדי יחידה אחת.

ב-21 באוקטובר 2010 נתפס סוכן הלשכה שהתחזה לעריק על ידי המשטרה בדרום קוריאה בגין ניסיון להתנקש בהואנג ג'אנג יופ שמת מסיבות טבעיות.

ב-31 באוקטובר 2017 נעצרו שני חשודים על ידי משטרת ביטחון הציבור בבייג'ינג בניסיון להתנקש בקים האן-סול. הם היו חלק מצוות של שבעה אנשי מבצעים ששלחה הלשכה.

## מבנה

יחידה 180 היא יחידה מומחית למבצעי לוחמת רשת. מעבדה 110 היא עוד יחידה בתחום זה.

על משימות הביון מפקחים חלקית גם מחלקת המטה הכללי של הכוחות המזוינים העממיים של קוריאה הצפונית. נכון לשנת 2014, מומחים טענו כי "נראה כי צפון קוריאה עדיין לא ארגנה יחידות אלה לכדי פיקוד סייבר כללי."

נראה כי הלשכה מדווחת ישירות לנציבות ההגנה הלאומית, כמו גם לקים ג'ונג-און, המפקד העליון של צבא העם הקוריאני.

## ראו גם
* שירות הביון הלאומי (קוריאה הדרומית)
* פיקוד הביטחון הצבאי של צבא העם הקוריאני

## הערות שוליים

קטגוריה:קוריאה הצפונית: צבא וביטחון
קטגוריה:ארגוני מודיעין צבאי
קרחון פונפון

**קרחון פונפון** (באנגלית: **Fonfon Glacier**; בבולגרית: **ледник Фонфон**) הוא קרחון בצד המזרחי של הרכס המרכזי בצפון-מרכז רכס סנטינל בהרי אלזוורת', שבאנטארקטיקה.  

הקרחון ממוקם צפונית לקרחון גרילה, ודרומית לראשו של קרחון אמברי.  

הקרחון מנקז את מורדותיה הצפון-מזרחיים של הפסגה הצפונית של פסגת לונג גייבלס והמורדות הדרום-מזרחיים של הר אנדרסון; הקרחון זורם לכיוון צפון-מזרח ונשפך אל חלקו העליון של קרחון אלן דרומית-מזרחית לפסגת אייר.   

אורכו של הקרחון 4 קילומטרים; רוחבו של הקרחון 2.3 קילומטרים.

## היסטוריה
### מיפוי הקרחון

הקרחון מופה על ידי סוקרים אמריקאיים בשנת 1961, ומופה בשנית בשנת 1988.

### מקור השם

הקרחון נקרא על שמו של הכפר פונפון ברכס הרי ויטושה, שבבולגריה.

## לקריאה נוספת

* הגאזט האנטארקטי הבולגרי 

## קישורים חיצוניים

* קרחון פונפון באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור הקרחון, תוך סימון אתרים נוספים באזור באתר copernix

## הערות שוליים

קטגוריה:בולגריה באנטארקטיקה
פונפון
קרחון גרילה

**קרחון גרילה** (באנגלית: **Gerila Glacier**; בבולגרית: **ледник Герила**) הוא קרחון רחב בצדה המזרחי של הפסגה הראשית של רכס סנטינל בצפון מרכז הרי אלזוורת', שבאנטארקטיקה.  

הקרחון ממוקם צפונית לקרחון בורדניס, ומדרום לקרחון פונפון.  

קרחון מנקז את מורדותיה הצפון-מזרחיים של הפסגה התאומה לפסגה הצפונית של פסגת לונג גייבלס; הקרחון זורם לכיוון צפון-מזרח ונשפך אל חלקו העליון של קרחון אלן, צפונית לפסגת ברוגייר.

אורכו של הקרחון 7.5 קילומטרים; רוחבו של הקרחון 2 קילומטרים.

## היסטוריה
### מיפוי הקרחון

הקרחון מופה על ידי סוקרים אמריקאיים בשנת 1961, ומופה בשנית בשנת 1988.

### מקור השם

הקרחון נקרא על שמו של הנהר גרילה, שבצפון מזרח בולגריה.

## לקריאה נוספת

* הגאזט האנטארקטי הבולגרי 

## קישורים חיצוניים

* קרחון גרילה באתר הגאזט האנטארקטי של ממשלת אוסטרליה
* קרחון גרילה באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור הקרחון, תוך סימון אתרים נוספים באזור באתר copernix

## הערות שוליים

קטגוריה:בולגריה באנטארקטיקה
קטגוריה:ארץ אלזוורת': קרחונים
ז'אן דה ברוס

[ממוזער|פסלו של ז'אן דה ברוס ב[מוזיאן הלובר]]
**ז'אן דה ברוס** (בצרפתית: **Jean de Brosse**; 1375–1433) היה איש צבא צרפתי, וחבר במועצה המלכותית של שארל השביעי, מלך צרפת. ב-1426 נעשה מרשל צרפת.

## ביוגרפיה
ברוס נולד בעיר הוריאל. אביו היה פייר השני דה ברוס ואמו הייתה מרגריט דה מלוואל. לצד בן-דודו לואי דה קולאנט, הוא התגייס לצבא הצרפתי ולחם במלחמת מאה השנים. בהשפעת משפחתו, הוא הפך לעוזרו של הדופן שארל והשניים התיידדו. ב-1419 הוא נישא לז'אן דה ניילק.

בשנת 1422 נפטר אביו של ברוס, והותיר לבנו את תאריו ואחוזותיו. באותה שנה נפטר גם שארל השישי, מלך צרפת, וידידו של ברוס, הדופן שארל הפך למלך החדש, אף על פי שלא הוכתר מכיוון שריימס הייתה בידי האנגלים. ב-14 ביולי 1426, העניק שארל לברוס את התואר מרשל צרפת. הוא לחם לצד שארל בקרבות כנגד האנגלים באמצעות צבא פרטי שהקים. עם זאת, עד מהרה הוא החל לצבור מחסור בכסף, בגלל שיפוצים שערך בטירת בוסאץ' והוצאות צבאו. מלך צרפת לא היה יכול לפצות את ברוס על שירותו, מכיוון שבעצמו היה חסר כסף. בלית ברירה הוא נאלץ למכור את הכלים והתכשיטים של אשתו. הוא גם שחרר את תושבי בוסאץ' משלטונו הפיאודלי, בתמורה לכסף. ב-1428 הוא השתתף במרד נגד המלך, אולם המרד דוכא בקלות. המלך הסכים לסלוח לראשי המורדים, והחזיר את ברוס לצבאו.

ברוס היה מיודד מאוד עם ז'אן ד'ארק. ב-24 במאי 1430, נפלה ז'אן ד'ארק בשבי. ברוס ניסה לשכנע את המלך להציל אותה, אולם המלך סרב. הוא לקח הלוואות נוספות, ויחד עם ז'אן פוטון דה גזנטראי ולה היר, הקים צבא בן 4,000 איש ויצא לקומפיין שם הייתה ז'אן ד'ארק שבויה. הם כבשו את קומפיין רק כדי לגלות שז'אן הועברה כבר לרואן. ב-30 במאי 1431 היא הועלתה על המוקד. ברוס ניסה לנקום את מותה על ידי כיבוש רואן, אולם נכשל בכך ושב מובס לבוסאץ'.

עם הגעתו לביתו, הוא נחרד לשמוע על מות אשתו. הוא לא יצא מהעיר בוסאץ' עד מותו ב-1433. לאחר מותו, הנושים שלו איימו להשחית את גופתו, אולם המלך הצליח לגייס את הכסף שהוא היה חייב. בנו, ז'אן השני דה ברוס ירש את תאריו ואדמותיו.

## קישורים חיצוניים

* ז'אן דה ברוס באתר viaf 
* ז'אן דה ברוס באתר isni 
* ז'אן דה ברוס באתר הספרייה הלאומית של צרפת 
* ז'אן דה ברוס באתר idref 
* ז'אן דה ברוס באתר Bibliothèque du Congrès 
* ז'אן דה ברוס באתר הספרייה הלאומית הגרמנית 
* ז'אן דה ברוס באתר worldcat 

קטגוריה:אצולה צרפתית
קטגוריה:אנשי צבא צרפתים
קטגוריה:מלחמת מאה השנים
קטגוריה:ילידי 1375
קטגוריה:נפטרים ב-1433
פיקוד הביטחון הצבאי של צבא העם הקוריאני

**פיקוד ביטחון של צבא העם הקוריאני** היא הסוכנות הראשית לסיכול ריגול של צבא העם הקוריאני. נקרא בקיצור בקוריאנית, בשם 보위 사. מטה פיקוד הביטחון הצבאי נמצא בלונגבוק-דונג, אזור אוסונג, שבפיונגיאנג. המטה שלו גובל במכון פיונגיאנג לשפות זרות ששוכן מעבר לחומה. בנוסף, הוקמו בפיאונגיאנג כמה משרדים עצמאיים שלו.

## היסטוריה
כאשר נוסד צבא העם בפברואר 1948, מקורו של פיקוד הביטחון "סוכנות הבטיחות" שנוצרה על ידי הארגון ללוחמה בטרור. במהלך מלחמת קוריאה פעלה סוכנות הבטיחות למציאת מרגלים ויחידות אנטי-מהפכניות בצבא העם. סוכנות הבטיחות תפסה את תשומת לבם של קים איל-סונג כאשר דיכא את ההפיכות הצבאיות ב-1956 וב-1968 וטיהר את קים צ'אנג-בונג (김창봉) והו בונג-האק (허 봉학). כתוצאה מכך, סוכנות הבטיחות הפכה לבלתי תלויה בסוכנות לביטחון לאומי (כיום מחלקת ביטחון המדינה) והפכה לסוכנות ביטחון מדינית המתפקדת באופן עצמאי כסוכנות לסיכול ריגול. בשנת 1970, הסוכנות לבטיחות פוליטית שינתה את שמה לסוכנות לביטחון לאומי, ובשנת 1996 הפכה לסוכנות צבאית לביטחון לאומי.

מנהיג הארגון מסוף שנות ה-60 ועד אמצע שנות ה-70 היה טיי ביונג-ריול, דור המהפכה הראשון (כיום ראש אולם הזיכרון לשחרור קוריאה). עד אמצע שנות ה-80 שלט הגנרל האן יאנג-אוק (בן 88, לשעבר הנציב הראשי של הוועדה הצבאית הלאומית), ואחריו סגן אלוף נאם-סון, סרן וון וונג-הי (לשעבר קצין פוליטי בחיל האוויר ופיקוד האוויר) משנת 1989 שימש כמפקד פיקוד הביטחון הצבאי.

פיקוד הביטחון הצבאי נותר תחת המחלקה לביטחון המדינה עד 1995, אך בדצמבר אותה שנה קיבל לאחריותו את משמר הגבול תחת הסוכנות לביטחון המדינה והרחיב ואורגן מחדש כפיקוד הביטחון הצבאי.

## סקירה כללית
בעוד שברוב המדינות הקומוניסטיות היו קצינים פוליטיים אמונים על מעקב אחר פנים הצבא, בצפון קוריאה הוקמה תחנת שמירה נפרדת. בהשוואה בין חובות המחלקות לפוליטיקה צבאית כמו הלשכה הכללית לענייני מדיניות ומטה המשמר, המחלקות הפוליטיות מתמקדות בעיקר בפרסום והסתה, תוך התמקדות בפרטיות ובהערכת נאמנות. פיקוד הביטחון הצבאי שם דגש רב יותר על מעקב סודי כמו האזנות סתר. בנוסף, בעוד שהמחלקה הפוליטית אינה מטפלת במשימות הקשורות לחקירה / מעצר בפועל, מטה המשמר ממלא גם את תפקיד החקירה / מעצר.

חובותיו של פיקוד הביטחון הצבאי כוללות:
* איתור וביצוע ממעצרים של מי שמכחיש, מתנגד, מבקר ומבקר את האידאולוגיה של המשטר או את אלה שמכינים ומפיצים מסמכים אנטי-מפלגתיים ומתנגדים בתוכנית הצבאית, ויש להם מערכות יחסים עם צפון קוריאנים, קוריאנים מעבר לים. הם גם עוקבים אחר ארגונים בלתי חוקיים כמו עמותות בוגרים ומפגשים חברתיים בין אנשי הצבא.
* עריכת משימת סיכול ריגול כדי לחפש מרגלים שנשלחו מארצות זרות ושותפיהם, ולעקוב באופן עצמאי אחר קציני השגרירות בצפון קוריאה ואנשי צבא זרים המבקרים בצפון קוריאה.
* עריכת רישום על כלל בני משפחתם של אנשי צבא.
* מעקב אחר מגמה ונטייה פוליטית של חיילים ואזרחים באזור הגבול ובקו הפסקת האש תוך שמירה על הגבול.
* איתור עובדים המתחמקים משירות צבאי ויחידות המנהלות סחורות תוך טיפול בפשעים כלליים כמו רצח, שוד וגנבה.

מטה המשמר מוגדר כלשכה הכפופה ישירות למשרד הכוחות המזוינים העממיים.

## ראו גם
* לשכת הביון הכללית (קוריאה הצפונית)

## הערות שוליים

קטגוריה:קוריאה הצפונית: צבא וביטחון
קטגוריה:ארגוני ביון
קטגוריה:סיכול ריגול
הסוכנות למודיעין פיננסי (קוריאה הצפונית)

**הסוכנות ל[[מודיעין פיננסי]]** (בקוריאנית: **조선민주주의인민공화국 금융정보국**) היא סוכנות ביון ממשלתית של הרפובליקה העממית הדמוקרטית של קוריאה, העוסקת באיסוף מודיעין בתחום הפיננסי.

## היסטוריה
**הסוכנות למודיעין פיננסי** נוצרה בשנת 2016, בהוראת המנהיג העליון של קוריאה הצפונית, קים ג'ונג און לצורך מאבק בטרור כלכלי ובהלבנת הון.
## קישורים חיצוניים
*  

קטגוריה:קוריאה הצפונית: צבא וביטחון
קטגוריה:ארגוני מאבק בהלבנות הון
קטגוריה:קוריאה הצפונית: חוק ומשפט
ריץ-קרלטון

**ריץ-קרלטון** (באנגלית: **The Ritz-Carlton Hotel Company, LLC**) היא שם מותג של רשת בתי מלון אמריקנית בפריסה בינלאומית. הרשת מפעילה 101 מלונות ואתרי נופש יוקרתיים ב-30 מדינות וטריטוריות ובהם 27,650 חדרים. החברה הוקמה בשנת 1983, אז מכרו הבעלים הקודמים את שם המותג ריץ-קרלטון.

החברה היא חברה בת של רשת המלונות האמריקאית מריוט אינטרנשיונל והמטה שלה ממוקם בצ'אבי צ'ייס, מרילנד.

## היסטוריה
ההיסטוריה של ריץ-קרלטון התחילה על ידי המלונאי השווייצרי סזאר ריץ, שהיה ידוע בתעשיית המלונאות כ-"king of hoteliers and hotelier to kings", והגדיר מחדש את המושג אירוח יוקרתי באירופה כשניהל את מלון "ריץ" בפריס ומלון קרלטון בלונדון. בין היתר, הוא והשף אוגוסט אסקופייה, פתחו את מסעדות la carte המכונות "ריץ-קרלטון". המסעדות פעלו בספינות וחדלו לפעול בשנת 1914 עם פרוץ מלחמת העולם הראשונה. ריץ נפטר בשנת 1918, ואשתו מארי המשיכה במסורת של פתיחת מלונות על שמו.

חברת ההשקעות ריץ-קרלטון הוקמה על ידי אלברט קלר, שקנה את השם ואת הזכיינות בארצות הברית. מלון ריץ-קרלטון הראשון בארצות הברית נפתח בעיר ניו יורק בשנת 1911, ברחוב 46 פינת שדרת מדיסון. לאחר מכן התרחבה הרשת לפילדלפיה, לאטלנטיק סיטי ומונטריאול בקנדה. המלון בפילדלפיה הוסב לבניין משרדים לאחר מספר שנים בלבד של פעילות, והמלון באטלנטיק סיטי נמכר למלונות Schine בסוף שנות הארבעים ובהמשך לחברת המלונות שרתון בשנת 1959. המלון בניו יורק נהרס בשנת 1951 ונשאר רק המלון בבוסטון.

## החברה כיום
החברה צמחה מאוד בראשות הנשיא ומנהל התפעול שלה הורסט שולזה. הוא טבע את המוטו הידוע של לקוחות / עובדים במרכז, "We are Ladies and Gentlemen Serving Ladies and Gentlemen", כמו גם ערכי שירות עליהם עובדי Ritz-Carlton מקפידים עד היום. תחת הנהגתו המלונות זכו בשני פרסי איכות לאומיים של Malcolm Baldrige National Quality Awards, וצמחו מארבעה לארבעים אתרים בארצות הברית.

בשנת 1995 רכש תאגיד המלונאות הבינלאומי מריוט אינטרנשיונל נתח של 49% בחברת המלונות ריץ-קרלטון, בשנת 1998 רכשו נתח נוסף של 50% בחברה, מה שהעניק לה 99% בעלות על החברה. שולזה ומנהלים נוספים, עזבו על מנת להקים את קבוצת המלונות West Paces, שקיבלה את שם המותג הראשי שלה, מלונות Capella.

חברת המלונות ריץ-קרלטון שיתפה פעולה עם מותג היוקרה האיטלקי בולגארי בשנת 2001 להפעלת רשת מלונות בבעלות ומופעלת תחת המותג BVLGARI. לחברה כיום הסכמי שיווק עם Bulgari Hotels & Resorts.

בשנת 2011 נפתח The Ritz-Carlton, Hong Kong. המלון שוכן ב-17 הקומות העליונות של בניין בגובה 484 מטר.

בשנת 2018 הודיעה ריץ-קרלטון כי תיכנס לשוק הקרוז. בשנת 2019 הושק הריץ-קרלטון הראשון ממספנה ספרדית. זרוע השייט של ריץ-קרלטון תוכננה להתחיל את פעילותה בשנת 2020 תחת המותג "Ritz-Carlton Yacht Collection".

## פעילות החברה בישראל
לרשת מלון אחד בישראל, ריץ קרלטון בהרצליה פיתוח.

בנובמבר 2021, מכרו עדי ועירית שטראוס את חלקם במלון תמורת 150 מיליון שקל, לאשת העסקים הקנדית קיילן שרמן, ו-50% מהמלון נשאר בבעלות קבוצת תדהר.

## קישורים חיצוניים

* 

## הערות שוליים

קטגוריה:רשתות בתי מלון
קטגוריה:חברות אמריקאיות
פסגת אייר

**פסגת אייר** (באנגלית: **Eyer Peak**; בבולגרית: **връх Айер**) היא פסגה ברכס פרובודה, שבצפון -מרכז רכס סנטינל בהרי אלזוורת', שבאנטארקטיקה.

גובהה של הפסגה 3,358 מטרים מעל פני הים.

הפסגה מופרדת מהחלק הצפון-מזרחי של רכס פרובודה על ידי אוכף זבגור (שגובהו 2,500 מטרים מעל פני הים).

הפסגה מתנשאת מעל קרחון אמברי שמצפון-מערב ומצפון לפסגה; ומעל קרחון אלן שמדרום-מזרח לפסגה.

הפסגה ממוקמת 4.48 קילומטרים צפונית-מזרחית מהר אנדרסון; 4.25 קילומטרים מזרחית - דרומית מהר בנטלי; ו-4.42 קילומטרים דרומית - דרום-מערבית מהר פרס.

## היסטוריה
### מיפוי הפסגה

הפסגה מופתה על ידי סוקרים אמריקאיים בשנת 1961, ומופה בשנית בשנת 1988.

### מקור השם

הקרחון נקרא על שמו של הפדגוג הבולגרי - שווייצרי לואי-אמיל אייר, מייסד תנועת הספורט בבולגריה.

### הטיפוס על הפסגה

הראשונים שטיפסו לפסגה הייתה הקבוצה האוסטרלית - צ'יליאנית של דמיאן גילדאה ב־31 בדצמבר 2006.

## לקריאה נוספת
* הגאזט האנטארקטי הבולגרי 

## קישורים חיצוניים
* פסגת אייר באתר הגאזט האנטארקטי של ממשלת אוסטרליה
* פסגת אייר באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור הפסגה, תוך סימון אתרים נוספים באזור באתר copernix

## הערות שוליים

אייר
אייר
אייר
יחסי טאיוואן–סין

**יחסי טאיוואן–סין** מתייחסים ליחסים המדיניים בין הרפובליקה הסינית שבאי טאיוואן לבין הרפובליקה העממית של סין. בין המדינות אין יחסים דיפלומטים או הכרה מאחר שכל אחת מהן טוענת לבעלות על סין כולה.

## היסטוריה
### הרפובליקה הסינית

הרפובליקה הסינית הוקמה בשנת 1912 לאחר נפילת התקוממות ווצ'אנג ומהפכת שינהאי שהפילה את שושלת צ'ינג, השושלת הקיסרית האחרונה בסין. בשנת 1926 פתח צ'יאנג קאי שק במשלחת הצפונית, בהשתתפות גורמים קומוניסטיים, כדי לאחד את סין. במהרה פרצה מלחמת האזרחים הסינית בינו לבין המפלגה הקומוניסטית הסינית. בשנת 1937 פרצה מלחמת סין–יפן השנייה, שהפכה לזירה במלחמת העולם השנייה, והסינים התאחדו, באופן חלקי, במאבק נגד הפולשים היפנים, והשהו את העימות הפנימי. אולם, לאחר כניעת האימפריה היפנית בשנת 1945, חזרו שתי המפלגות להילחם. מלחמת האזרחים הסתיימה בשנת 1949, ובהשתלטות הצבא הקומונסטי על סין היבשתית, כשממשלת צ'יאנג קאי שק ומפלגת קוומינטנג ברחו לאי טאיוואן. כל אחת מהממשלות טענה להיות השלטון הלגיטימי של סין. בפועל, הרפובליקה הסינית התנהלה כמדינה נפרדת על האי טאיוואן, ומדינות רבות בעולם החלו להכיר בה כ"סין". ממשלת הקוומינטנג הייתה אחת המדינות המייסדות של האומות המאוחדות, וקיבלה מעמד של חברה קבועה במועצת הביטחון של האומות המאוחדות. מעמד זה נשמר גם לאחר הפסדה במלחמת האזרחים, למרות התנגדות הרפובליקה העממית של סין, שעדיין מגדירה את האי טאיוואן כאחד מ-32 מחוזותיה.

#### המשבר הטאיוואני-סיני

בשנת 1971 איבדה טאיוואן את מקומה באו"ם לטובת הרפובליקה העממית של סין. במשך השנים לאחר שנת 1971 מדינות רבות העבירו את הכרתן במדינה זו. זרז למהלך היה ביקור ניקסון בסין. נכון לשנת 2020 רק 15 מדינות מכירות בה כמדינה, עקב הלחץ של הרפובליקה העממית של סין על מדינות העולם. באוקטובר 2021 פלשו 38 מטוסי קרב סיניים למרחב האווירי של טאיוואן במהלך ציון יום השנה להקמת הרפובליקה על ידי הסינים. טאיוואן הזניקה מטוסי קרב ופרסה מערכות טילים. ב-2 באוגוסט 2022 בעת ביקור ננסי פלוסי בטאיוואן, יו"ר בית הנבחרים האמריקאי, פתחה סין בתרגיל צבאי גדול המדמה השתלטות על המרחב הימי והאווירי של טאיוואן, והטלת מצור על המדינה. טאיוואן הודיעה על פתיחת תרגיל צבאי משלה, והודיעה ש"סין מתכוונת לפלוש לאי". בתגובה לכך הסינים האריכו את התרגיל הצבאי שלהם מסביב לטאיוואן.

## איחוד מחדש
בשנות ה-80 של המאה ה-20 הוקמה המפלגה הפרוגרסיבית הדמוקרטית  הדוגלת באיחוד עם הרפובליקה העממית של סין. המפלגה זכתה בבחירות בשנת 2000. מאז חלו תהפוכות רבות בממשל הטייוואני. עם זאת, בשנת 2019 העביר הפרלמנט הטייוואני חוק שנועד להילחם בהתערבות הרפובליקה העממית של סין, מה שעורר את חמתה של האחרונה.

## ראו גם
* מעמדה הבינלאומי של טאיוואן
* קוומינטנג
* הרפובליקה הסינית (1912–1949)

## קישורים חיצוניים

* 
* 
* 
* 

## הערות שוליים

קטגוריה:ערכים ללא קטגוריות פיזיות - יחסי חוץ
קרחון בורדניס

**קרחון בורדניס** (באנגלית: **Burdenis Glacier**; בבולגרית: **ледник Бурденис**) הוא קרחון בצד המזרחי של הפסגה הראשית של רכס סנטינל שבחלק הצפוני של מרכז הרי אלזוורת', שבאנטארקטיקה.  

הקרחון ממוקם צפונית לקרחון דליו, ודרומית לקרחון גרילה. 

הקרחון מנקז את המורדות הצפוניים של הר וייטס, ואת המורדות הדרום-מזרחיים של הפסגה הדרומית של פסגות לונג גייבלס. 

הקרחון זורם לכיוון צפון-מזרח, ויחד עם קרחון דליו וקרחון גרילה, נשפך אל החלק העליון של קרחון אלן, מצפון לפסגת ברוגייר. 

אורכו של הקרחון 6 קילומטרים; רוחבו של הקרחון 1.7 קילומטרים.   

## היסטוריה
### מיפוי הקרחון

הקרחון מופה על ידי סוקרים אמריקאיים בשנת 1961, ומופה בשנית בשנת 1988.

### מקור השם

הקרחון נקרא על שמו של היישוב הרומי העתיק בורדניס שבדרום בולגריה.

## לקריאה נוספת

* הגאזט האנטארקטי הבולגרי 

## קישורים חיצוניים

* קרחון בורדניס באתר הגאזט האנטארקי של ממשלת אוסטרליה
* קרחון בורדניס באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור הקרחון, תוך סימון אתרים נוספים באזור באתר copernix

## הערות שוליים

  

קטגוריה:בולגריה באנטארקטיקה
בורדניס